Short Sunderland

Short Sunderland 
275px Rol Ferkenningsfleantúch, bommesmiter Makker Bruorren Short Untwerper Arthur Gouge Earste flecht 16 oktober 1937  Yn tsjinst 1938 Ut tsjinst RAF: 1959, RNZAF: 1967   Tal makke 777 (1938-1946)  Brûkers Royal Air Force, Frânske Marine, RAAF, RNZAF  Farianten Short Sandringham, Short Seaford 
De Short Sunderland (ferneamd nei it noardeastIngelske plak Sunderland) wie in Britske fleanboat boud troch Short Brothers. De Short Sunderland wie in fuortsette ûntjouwing foar militêr gebrûk fan de Short S.23 Empire fleanboat. It wie ien fan de sterkste en meastbrûkte fleanboaten yn de Twadde Wrâldoarloch, mei de Consolidated PBY Catalina, mar it tastel wie stadich en loch. It prototype fleach yn oktober 1937.Perner, André - Engelse vliegtuigen 1940-1945 - A.W. Bruna, Utrecht 

 Operasjonele skiednis 
By it útbrekken fan de kriich hie Coastal Command 3 squadrons mei Sunderlands yn tsjinst. 
It tastel waard ynset by de U-boatbestriding op de Atlantyske Oseaan en it rêden fan seelju.
In ferneamd wapenfeit fan in Sunderland is de rêding op 21 april 1939 fan 34 bemanningsleden fan it torpedearre keapfeardijskip 'Kensington Court'. By de evakuaasje fan Kreta, in gefolch fan de lâning op Kreta, hat ien Sunderland ris 87 persoanen ferfier.
In tal Sunderlands is ek ynset by de Berlynske loftbrêge, dy't West-Berlyn befoarriedzje moast. De Sunderlands fleagen fanôf de Elbe by Hamburg-Finkenwerder nei de Tegeler See yn Berlyn.

Sunderlands fan de RAF hawwe ek noch tsjinne yn de Koreaanske Kriich en binne oant 1959 yn tsjinst bleaun. De Keninklike Nij Seelânske Loftmacht (Royal New Zealand Air Force, RNZAF) hat se lykwols earst yn 1967 fuortdien. 

In tal Sunderlands binne omboud ta passazjierstastellen, de Short Sandringhams, dy't op plakken oant 1974 (!) noch brûkt binne.

Spesifikaasjes Sunderland II
 bemanning: 9—11 (twa piloaten, radiotelegrafist, navigator, boardwurktúchkundige, bombrjochter, 3-5 skutters)
 lingte: 26.0 m
 spanwiidte: 34.39 m
 hichte: 10 m
 oerflak: 138 m²
 gewicht leech: 15.663 kg
 gewicht mei lading: 26,332 kg
 oandriuwing: 4x Bristol Pegasus XVIII, njoggensilinder radiaalmotor, 1065 hk
 maks. faasje: 336 km/o
 krúsfaasje: 285 km/o
 min. faasje (stall speed): 125 km/o
 fleanberik: 2.848 km
 plafond: 4.880 m
 klimfaasje: 3,67 m/s
 bewapeining:
16× 0.303 inch (7.7 mm) Browning M1919 masinegewearen
 2× M2 Browning 0.50 inch (12.7 mm) masinegewear (sjoch: .50)
 ferskaat oan definsive en offensive munysje, sa as: bommen, minen, djiptebommen dy't binnenyn en ûnder de wjukken meinaam wurde. Fierders fakkels, markearguod en reekbommen

Kategory:Fleanboat
Kategory:Britske bommesmiter
Kategory:Britsk ûnderseeboatbestridingsfleantúch
Kategory:Britske fleanmasine yn de Twadde Wrâldkriich
Kategory:Britske wetterfleanmasine
Kategory:Yntroduksje út 1937